Érdekmérlegelési teszt sablon

Az érdekmérlegelési teszt során egy adott adatkezelést mérlegelünk. Az érintett és az Adatkezelő érdekeit és elvárásait vizsgáljuk meg és megállapítjuk, hogy kinek az érdeke előrébbvaló. Ennek elsődleges haszna, hogy a jogos érdek alá sorolt adatkezelések kapcsán eldönthetjük, hogy megállja-e a helyét a jogalap használata.

Közkeletű tévedés, hogy a jogos érdek használatához mindig kapcsolódik egy írásos érdekmérlegelési teszt. Valójában a GDPR ilyet explicit nem ír elő és erről hatósági megerősítések is elérhetőek (pl. ICO LIA útmutató, NAIH nyilatkozat). Olyan esetekbe készítsük el ezt a tesztet, amikor az érintettek számára számottevő kockázatot jelent a jogos érdekkörben megvalósított adatkezelésünk.

A jogos érdekről további információkat találhat útmutatónkban:

https://zenit-services.com/hu/utmutato/jogos-erdek.html

Ez a dokumentum az angol adatvédelmi hatóság (ICO) által közzétett sablon alapján készült.

A teszt használata. Ezt a tesztet mindig az adatkezelés megkezdése előtt kell elvégezni! Az egyes kérdések kapcsán az alábbi információkat kell kitölteni:

1. Cél vizsgálata
2. Szükségesség vizsgálata
3. Mérlegelés
4. Döntés

Ha több adatkezelés kapcsán szeretnénk tesztet készíteni, akkor minden egyes adatkezeléshez külön mérlegelést írunk.

A sablon mindegyik fejezetben számos kérdést tesz fel. Ezek a felsorolt kérdések leginkább irányadóak. A nem releváns kérdésekre nem szükséges válaszolni, de olyan információ is megadható, amelyre nincs vonatkozó kérdés. A válasz ideális formája egy olyan tömör leíró szöveg, amelyből világosan körvonalazódnak az adatkezelés jellemzői és a legfontosabb kérdésekre is választ ad. A válaszokat a kék szakaszokban kell elhelyezni.

A kitöltés utolsó pontjában (döntés) az Adatkezelő nyilatkozik arról, hogy a mérlegelés alapján az adatkezelési gyakorlatot bevezeti-e. A dokumentumot dátummal ellátva (elektronikus vagy nyomtatott formában) tároljuk el, ezt a hatóság kérheti tőlünk!

Ha bizonytalan a kitöltésben vagy hogy egyáltalán szüksége van-e erre, vegye fel szakértőinkkel a kapcsolatot az info@zenit-services.com e-mail címen!

# Érdekmérlegelési teszt

Az adatkezelő:

Név: …

Cím: …

Cégjegyzék szám: …

Adószám: …

**Az érdekmérlegelés teszt tárgya: (az adatkezelés egy mondatos leírása).**

Az érdekmérlegelési tesztet készítette: …

Dátum: …

# 1. Cél vizsgálata

Értékelje a vélelmezett jogos érdek valódiságát! Írja le az adatkezelést röviden, beleértve a technológiai megvalósítást, céljait, időtartamát is! Próbálja megválaszolni az alábbi kérdéseket!

* Miért akarja az adatokat kezelni?
* Milyen előnye, eredménye származik az adatkezelésből?
* Vannak olyan harmadik felek, akiknél valamilyen előny, eredmény származik az adatkezelésből?
* Van-e közérdekű haszna az adatkezelésnek?
* Mennyire fontosak az azonosított előnyök, eredmények vagy hasznok?
* Mi következménye annak, ha az adott adatkezelést nem lehetne megvalósítani?
* Van-e bármilyen speciális adatvédelmi szabály ami az adatkezelésre vonatkozik és teljesülnek-e ezeknek az előírása? (Pl. profil alkotás, különleges adatok kezelése.)
* Az egyéb releváns előírásoknak megfelel-e az adatkezelés?
* Üzletág specifikus előírásoknak vagy szabályoknak megfelel-e az adatkezelés?
* Felmerül-e bármilyen etikai kérdés az adatkezelés kapcsán?

## **Értékelés**

…

# 2. Szükségesség vizsgálata

Értékelje az adatkezelés szükségességét! Írja le röviden az adatkezelés legfontosabb indokait! Próbálja megválaszolni az alábbi kérdéseket!

* Milyen módon segíti az adatkezelés az Adatkezelőt a céljai elérése érdekében?
* Az adatkezelés és az azzal járó kockázat arányos-e az Adatkezelő érdekével?
* Elérhető-e ugyanez a cél ezen adatkezelés nélkül?
* Elérhető-e ugyanez a cél kevesebb adat kezelésével vagy korlátozottabb adatkezeléssel?
* Elérhető-e ugyanez a cél átláthatóbb vagy kevésbé beavatkozó adatkezeléssel?

## **Értékelés**

…

# 3. Mérlegelés

Értékelje az érintettek érdekeire és szabadságjogaira gyakorolt lehetséges hatásokat! Mérlegelje, hogy ezek a hatások esetek felülbírálják-e az Adatkezelő jogos érdekeit! Próbálja megválaszolni az alábbi kérdéseket!

* Az adatok természete
	+ Különleges adatokról, vagy bűnügyi adatokról van szó?
	+ Olyan adatokról van szó, amit az emberek valószínűleg különösen „magánjellegűnek” tekintenek?
	+ Gyerekek, vagy más sérülékeny személyek adatait dolgozza-e fel?
	+ Az adatok az emberek személyes, vagy szakmai oldaláról szólnak?
* Észszerű elvárások
	+ Van-e korábbi kapcsolata az érintettel?
	+ Milyen természetű a kapcsolat és hogyan használta az adatokat a múltban?
	+ Közvetlenül az egyéntől gyűjtötte-e az adatokat? Hogyan informálta az érintettet az adatkezelésről, mit hozott tudomására?
	+ Számíthat-e az érintett a kérdéses adatkezelésre?
	+ Ha az adatok harmadik féltől származnak, hogyan és miről informálta ez a harmadik fél az érintettet? Tud-e az érintett a jelen adatkezelésben érdekel Adatkezelő általi adathasználatáról?
	+ Milyen régen történt az adatok gyűjtése? Volt-e olyan technológiai vagy egyéb változás amely befolyásolja az érintettek elvárásait?
	+ Az Adatkezelő célja és módszere széles körben ismert?
	+ Az Adatkezlő ezzel az adatkezeléssel vezet-e be bármi újat, vagy innovatívat?
	+ Történt-e bármilyen kutatás amely alátámasztja, az érintettek elvársait vagy hogy számítanak az adott típusú adatkezelésre?
	+ Vannak-e olyan konkrét körülmények, melyek kihatásaként az érintettek nem várnák, vagy nem számítanának az adatfeldolgozásra?
* Valószínű kihatások
	+ Mik az adatkezelés lehetséges kihatásai az érintettekre?
	+ Az érintettek elveszítik-e az ellenőrzést az adataik felett?
	+ Mi a lehetséges kihatás valószínűsége és súlyossága?
	+ Vannak-e olyanok, akik valószínűleg tiltakozni fognak az adatkezelés ellen vagy azt túlzottan tolakodónak, beavatkozónak találhatják?
	+ Szívesen elmagyarázza az adatkezelést az érintetteknek?
	+ Vannak-e olyan biztosítékok, amelyek az érintettekre gyakorolt hatás valószínűségét vagy súlyosságát mérséklik?
* Az Adatkezelő tud-e az érintetteknek elállási lehetőséget biztosítani

## **Értékelés**

…

# 4. Döntés

Az első, második és harmadik részben összegyűjtött információk alapján hozzon döntést!

**Támaszkodhat-e az Adatkezelő a tárgyalt adatkezelés kapcsán a jogos érdekre?**

IGEN / NEM

Ha van bármilyen egyéb megjegyzése amivel alátámasztja a döntést, kérjük írja ide!

…